b'\n_START_ARTICLE_\nPsycho-Pass\n_START_SECTION_\nSiu\xc5\xbeetas\n_START_PARAGRAPH_\nVeiksmas vyksta 2113 metais. Vadinamoji \xe2\x80\x9eSibil\xe2\x80\x9c sistema stebi vis\xc5\xb3 pilie\xc4\x8di\xc5\xb3 psichikos b\xc5\xabkl\xc4\x99, asmenyb\xc4\x99 ir \xc4\xafvertina tikimyb\xc4\x99, jog pilietis padarys nusikalstam\xc4\x85 veik\xc4\x85. Kai tikimyb\xc4\x97s, jog asmuo nusikals, nustatomos nusikaltim\xc5\xb3 koeficiento indekso, lygis vir\xc5\xa1ija tam tikr\xc4\x85 rib\xc4\x85, j\xc4\xaf ar j\xc4\x85 ima persekioti teis\xc4\x97saugos pareig\xc5\xabnai ir priklausomai nuo aplinkybi\xc5\xb3 sulaiko gyv\xc4\x85 arba nu\xc5\xa1auna._NEWLINE_Istorija telkiasi apie Akan\xc4\x99 Cunemori, nauj\xc4\x85j\xc4\x85 Visuomen\xc4\x97s saugumo biuro Kriminalini\xc5\xb3 tyrim\xc5\xb3 padalinio pirmojo b\xc5\xabrio inspektor\xc4\x99. Cunemori med\xc5\xbeioja nusikalt\xc4\x97lius kartu su specialia komanda, kuri\xc4\x85 sudaro latentiniai nusikalt\xc4\x97liai, priversti tarnauti teis\xc4\x97saugai ir vadinami Enforcers. Istorijos eigoje Cunemori su komanda susiduria su teroristine grupuote, kuriai vadovauja daugelio visuomen\xc4\x99 sukr\xc4\x97tusi\xc5\xb3 nusikaltim\xc5\xb3 organizatorius \xc5\xa0ogo Maki\xc5\xa1ima. Maki\xc5\xa1ima, organizuodamas vien\xc4\x85 po kito suirut\xc4\x99 visuomen\xc4\x97s gyvenime sukelian\xc4\x8dius didelio masto nusikaltimus, planuoja nuversti \xc5\xa1al\xc4\xaf valdan\xc4\x8di\xc4\x85 \xe2\x80\x9eSibil\xe2\x80\x9c sistem\xc4\x85. Mat, jo manymu, po sukre\xc4\x8dian\xc4\x8di\xc5\xb3 \xc4\xafvyki\xc5\xb3 did\xc5\xbeioji dalis visuomen\xc4\x97s pataps nusikalt\xc4\x97liais ir patys save sunaikins, o to pasekoje sistema taps neveiksni.\n_START_SECTION_\nKitos medijos\n_START_PARAGRAPH_\nAntrasis sezonas pavadinimu \xe2\x80\x9ePsycho-Pass 2\xe2\x80\x9c eteryje pasirod\xc4\x97 2014\xc2\xa0m. spal\xc4\xaf. Tai pat buvo i\xc5\xa1leista manga adaptacija (\xe2\x80\x9eInspector Akane Tsunemori\xe2\x80\x9c ir \xe2\x80\x9eInspector Shinya Kogami\xe2\x80\x9c), papasakojanti daugiau apie protagonistus, kuri publikuota leidyklos \xe2\x80\x9eShueisha\xe2\x80\x9c \xc5\xbeurnale \xe2\x80\x9eJump Square\xe2\x80\x9c. Tai pat i\xc5\xa1leistas vienas romanas pavadinimu \xe2\x80\x9ePsycho-Pass\xe2\x80\x9c. \xe2\x80\x9eProduction I.G.\xe2\x80\x9c studijai bendradarbiaujant su \xe2\x80\x9eNitroplus Staffers\xe2\x80\x9c, sukurtas epizodinis video\xc5\xbeaidimas pavadinimu \xe2\x80\x9eChimi Chara Psycho-Pass\xe2\x80\x9c._NEWLINE_2015\xc2\xa0m. ketinama i\xc5\xa1leisti anime film\xc4\x85 pavadinimu \xe2\x80\x9ePsycho-Pass: The Movie\xe2\x80\x9c.\n_START_SECTION_\nAtsiliepimai\n_START_PARAGRAPH_\nSerialas sulauk\xc4\x97 daugiausia teigiam\xc5\xb3 atsiliepim\xc5\xb3 i\xc5\xa1 kritik\xc5\xb3; buvo pagirti serialo vyksmo vieta ir tiriamos bylos, kurios pad\xc4\x97davo i\xc5\xa1vystyti protagonist\xc5\xb3 charakterius. Ypatingo d\xc4\x97mesio sulauk\xc4\x97 pagrindinis piktadarys ir seriale diskutuojama filosofija. Ta\xc4\x8diau kritikos sulauk\xc4\x97 \xc5\xa1iurpinantys vaizdai ir vyksmo vietos detal\xc4\x97s.'